1․ Վտանգվելու են Սևանա լիճն ու Որոտան-Արփա-Սևան ջրատար թունելը, քանի որ բաց հանքի տարածքում ձնհալից, անձրևներից և արհեստական ջրելուց առաջացող հոսքերը ներծծվելու են դեպի խորը հորիզոններ։ Ամուլսարը կազմված է հրաբխային խիստ ճաքճքված ապարներից և այդ ջրերը հավաքելու ոչ մի հնարավարություն և տեխնոլոգիա գոյություն չունի, քանի որ դրանք ճեղքերով անմիջապես ներծծվելու են և հոսելու ներքև։ Հանքավայրը սուլֆիդային է, և անցնելով սուլֆիդացված ապարների միջով կառաջանան խիստ վտանգավոր թթվային ռեակտիվ ջրեր, որոնք ոչ միայն կքայքայեն հանքի հարևանությամբ անցնող Որոտան-Արփա ջրատար թունելի երկաթբետոնյա կառուցվածքները, այլ նաև կխառնվեն դեպի Սևանա լիճ տեղափողվող ջրերին՝ փոխելով նրանց քիմիական կազմը։ Այս վտանգը հաստատվում է նաև այն փաստով, որ հանքի մոտակայքում՝ Ամուլսարի լանջին, կա բնական լճակ, որի ջուրը նոսրացված թթու է։ Այս անկառավարելի վտանգները մանրամասն ներկայացրել է երկրաբանական գիտությունների դոկտոր, պրոֆեսոր Արմեն Սաղաթելյանը (տես այստեղ):